text: Anholdt: Havde bomber på størrelse med en håndbold
  25 december 2014 kl. 08.01
  En lokal mand blev i nat anholdt i Ribe, efter politiet havde truffet ham på gaden med fyrværkeri på sig.
  Syd- og Sønderjyllands Politi mødte manden efter midnat og tog med ham hjem, for at undersøge om han skulle ligge inde med mere krudt. Det gjorde han.
  Blandt andet fandt man to krysantemumbomber på otte tommer ? eller cirka 20 i diameter. Cirka det samme som en håndbold.
  -Det er nogle af de helt store, fortæller vagtchefen hos Syd- og Sønderjyllands Politi til TV SYD.
  Udover de store krysantemumbomber, fandt politiet også nogle mindre af slagsen og noget andet fyrværkeri.
  Manden blev anholdt klokken 1.20.
  